# data[].attributes.body
Microsoft Teams ima brojne prednosti, poput integracije s drugim Microsoft alatima, jasno strukturiranih kanala i mogućnosti komunikacije i dijeljenja materijala u stvarnom vremenu. Međutim, prepoznate su i slabosti, među kojima se ističu složenost sučelja, nedostatak sustavne edukacije i neujednačeno korištenje među članovima tima.

Kao prilike izdvojene su aktivnosti poput organiziranja radionica, uvođenja standardiziranih predložaka, suradnje među kolegama/učenicima i širenja funkcionalnosti pomoću dodatnih aplikacija. S druge strane, prijetnje uključuju tehničke probleme, sigurnosne propuste, digitalno opterećenje korisnika i nedosljednu primjenu komunikacijskih pravila.

# data[].attributes.headline
SWOT analiza: Microsoft Teams kao alat za komunikaciju i suradnju u školi

# data[].attributes.subject
SWOT analiza: Microsoft Teams kao alat za komunikaciju i suradnju u školi

# data[].attributes.body
Ovisnost o internetskoj povezanosti – onemogućava pristup učenicima/nastavnicima sa slabijom infrastrukturom.

Rizik od sigurnosnih propusta ako korisnici ne zatvaraju sesije ili dijele podatke nepažljivo.

Preopterećenje alatima – moguća digitalna iscrpljenost i pad motivacije za korištenje.

Nepovjerenje među korisnicima ako komunikacija nije transparentna i poštovanje nije uzajamno.

Pasivnost dijela korisnika – neki nastavnici koriste samo osnovne funkcije, što otežava suradnju.

Zlouporaba alata – npr. neprimjerena komunikacija na kanalima.

Zastarjelost sadržaja – bez redovitog ažuriranja platforma postaje neuredna i nepregledna.

# data[].attributes.body
Organizacija radionica i vježbi za osnaživanje kompetencija nastavnika i učenika.

Razvoj digitalnog bontona i smjernica za komunikaciju unutar Teamsa.

Stvaranje baze znanja – zajednički prostor s materijalima, priručnicima i primjerima dobre prakse.

Uvođenje zajedničkih predložaka za razrede, sastanke i projekte – standardizacija korištenja.

Povezivanje s drugim školama ili partnerima kroz Teams za razmjenu iskustava i suradnju.

Korištenje brojnih aplikacija (npr. Forms, Kahoot, Trello integracija) za proširenje funkcionalnosti.

Digitalna mentorstva među kolegama – peer learning kroz Teams kanale.

# data[].attributes.body
Složenije sučelje koje može zbuniti korisnike (i učenike i nastavnike) s manje iskustva.

Nedostatak sustavne edukacije za sve nastavnike – dio nastavnika ne koristi sve funkcionalnosti.

Nesinkronizirana uporaba kanala i timova – svatko organizira prostor na svoj način, što može izazvati zbrku.

Preopterećenost notifikacijama može smanjiti učinkovitost komunikacije.

Nema automatskog prepoznavanja prioriteta poruka, što otežava praćenje važnih informacija.

Problemi s pristupom na slabijim uređajima ili kod slabije internetske veze.

Nedovoljno jasna pravila korištenja i netransparentno arhiviranje starih podataka.

# data[].attributes.body
Jedinstveno okruženje za komunikaciju, dijeljenje dokumenata i zadataka – sve na jednom mjestu.

Integracija s Microsoftovim alatima (Word, Excel, OneDrive, Outlook) – olakšava suradnju na dokumentima u stvarnom vremenu.

Virtualna zbornica i razredi omogućuju održavanje sastanaka, savjetovanja i podjele informacija bez obzira na fizičku prisutnost.

Kanali unutar timova omogućuju strukturiranu komunikaciju po projektima, predmetima ili aktivnostima.

Sustav obavijesti i zadataka omogućuje praćenje rokova i zadataka, što pomaže u organizaciji rada.

Visok stupanj sigurnosti i kontrole pristupa, prilagođen obrazovnim ustanovama.

Mogućnost uključivanja vanjskih suradnika i učenika na strukturiran način, s ograničenim pristupom.